钦定古今图书集成/理学汇编/字学典/第154卷 > 《李之彦砚谱》 > 《端砚》
## 钦定古今图书集成/理学汇编/字学典/第154卷 > 《李之彦砚谱》 > 《端砚》

《苏公易简》云：“柳公权论砚，青州石为第一，绛州者次
之，殊不言端石。世传端溪中有草，蒙茸可爱，匠琢石
成砚，用草裹之，故自岭表迄中夏而无损。或云：水中
石其色青；山半石其色紫，山绝顶者其色尤润，如猪
肝色者佳。其贮水处有白、赤黄色点者，谓之鸲鹆眼
脉理黄者，谓之金线纹，其山号斧柯。昔人采石为砚”，
必中牢祭之，不尔，雷电失石所在。

鸲鹆眼

端石有眼者最重，谓之“鸲鹆眼。”石纹精美，如木有节。
今不知者，乃以为石病。吁！可痛哉！石有上下岩，西坑
后历悉其下也，惟上岩有眼。眼之美者，青、黄、绿三色
相重，多者自外至心，凡九重。其大者尤为希有。或布
列砚中，如北斗、心房之形。土人以眼多少为价重轻。
其生于墨池之外者谓之“高眼”，生于内者曰“低眼。”高
“眼尤可尚，以不为墨渍，常可睹也。或云取石祭以中
牢，故老云无之。”又云：“石有金线为美”，正其病也。

紫石，又以贮水不耗为佳。有眼为贵。眼，石病也。官司
岁以为贡，在他砚上，然十无一二发墨者，但充玩好
而已。